**Budapesti Iskola Narratívák – Konferencia**

Időpont: 2023. május 22- május 23.

Helyszín: Budapest Főváros Levéltára, 1139, Budapest, Teve utca 3-5.

Gárdonyi Albert terem

A konferencia nem online rendezvény, Budapest Főváros Levéltárában zajlik!

Az esemény azonban a BFL Youtube csatornáján élőben követhető:

https://www.youtube.com/user/Bparchiv1

Heller Ágnes hagyatéka 2020-ban került Budapest Főváros Levéltárába. A levéltár célja további hagyatékok felkutatásával egy olyan gyűjtemény létrehozása, amely alapul szolgál a „Budapesti Iskola” történetének tanulmányozásához, tágabb értelemben pedig bepillantást enged a 20. század második felének értelmiségi életvilágaiba.

E projekthez kapcsolódik a BFL „Budapesti Iskola Narratívák” című konferenciája. A konferencia a „Budapesti Iskola” (tágabb értelemben Lukács György tanítványainak) gondolkodásáról, vitáiról, hazai és nemzetközi hatásáról szól. Rendezvényünkön nem csak filozófiatörténeti előadásoknak engedünk teret, hanem az olyan szubjektív visszaemlékezéseknek, mikrotörténeti megközelítéseknek is, amelyek e kör hatásáról, belső dinamikájáról, fejlődéséről, törésvonalairól, nemzedéki konfliktusairól szólnak. Helyt adunk olyan társadalomtörténeti előadásoknak is, amelyek a filozófia művelésének adottságairól, lehetőségeiről, műhelyeiről szólnak a létező szocializmus időszakában.

A projekthez kapcsolódó korábbi eseményeinek videó-felvételeit ld. a BFL Youtube csatornájának „Heller Ágnes és a Budapesti Iskola” c. lejátszási listáját.

**2023. május 22.**

09.00 – 9.40

A konferenciát megnyitja:

Dr. Bősz Anett humán területekért felelős főpolgármester-helyettes  
Kenyeres István főigazgató (BFL)

Szücs László Gergely, projektfelelős (BFL)

09.40 –10.00 Perecz László (BME GTK, ELTE GTK): *A Lukács-tanítványok és a Lukács-unokák a Budapesti Iskoláról*

10.00 – 10.20 Szabados Bettina (BTK FI): *A dialogicitás hagyománya Heller Ágnesnél*

10.20 – 10.40 Forczek Ákos (ELTE BTK): *„Érték és történelem” – Az idős Lukács értékelmélete és a tanítványok kritikája*

10.40 – 11.00 vita

11.00 – 11.20 szünet

11.20 – 11.40 Sümegi István (Kőszeg iASK): *Két előadás a bolsevizmusról: Szabó Miklós és Vajda Mihály*

11.40 – 12.00 Mink András (OSA Archívum): *A Budapesti Iskola, történész szemmel*

12.00 – 12.20 Hévizi Ottó (BTK FI): *A „küszködő bizonyosság” iskolája – Az idős Lukács tanítványainak találkozása a fiatal Lukáccsal*

12.20 – 12.40 vita

12.40 – 13.40 ebéd

13.40 – 14.00 Mester Béla (BTK FI): *A Budapesti Iskola és Kolozsvár*

14.00 – 14.20 Takács Ádám (ELTE BTK): *Tamás Gáspár Miklós és a Budapesti Iskola*

14.20 – 14.40 Gángó Gábor (BTK FI): *A létező szocializmus változó víziói Walter Benjamin marxizmusának keleti értelmezéseiben*

14.40 – 15.00 vita

15.00 – 15.20 szünet

15.20 – 15.40 Erdélyi Ágnes (ELTE BTK): *Lukács óvoda vagy Márkus iskola?*

15.40 – 16.00 Radnóti Sándor (ELTE BTK): *Fehér Ferenc: Kritika és művészetfilozófia*

16.00 – 16.20 vita

16.20 – 17.00 Szünet

17.00 –18.00 *"Mi volt a „Budapesti Iskola?”* – beszélgetés Vajda Mihállyal

(Szücs László Gergely)

**2023. május 23.**

09.30 –9.50 Daradics Boglárka (PTE BTK): *Adalékok Fehér Ferenc Dosztojevszkij-interpretációjához*

9.50 – 10.10 Kiss Viktor (Corvinus Egyetem): *Heller Ágnes munkásságának posztmarxista epizódja – volt ilyen?*

10.10 – 10.30 Valastyán Tamás (DE BTK): *Létalapítás versus közvetítés – A kultúra narratívái Márkus Györgynél*

10.30 – 10.50 vita

10.50 – 11.10 szünet

11.10 – 11.30 Kardos András (LANA): *„Mi volt a Lukács Iskola?” – Egy nyolcvanas évekbeli*

*Vajda Mihály interjú története és utóélete*

11.30 – 11.50 Kovács Gábor (BTK FI): *A radikális szükségletek, a szabad termelők társulása és a  science-fiction szocializmus*

11.50 – 12.10 Weiss János (PTE BTK): *A '68-as gazdasági mechanizmus és a Lukács-kör gondolkodása*

12.10 – 12.30 vita

12.30 – 13.30 ebéd

13.30 – 13.50 Grósz Eszter (PTE BTK): *A radikális szükségletek – mint probléma és mint lehetőség*

13.50 – 14.10 Olay Csaba (ELTE BTK): *Elidegenedés és eldologiasodás: „budapesti” variációk*

14.10 – 14.30 Tóth Károly (ELTE BTK): *„Inkább az ördög, mint Althusser!” – Humanizmusvita a marxizmus háza táján*

14.30 –14.50 vita

14.50 – 15.10 szünet

15.10 – 15.30 Lugosi András (független kutató): *Mit jelent a „biopolitikum” fogalma?*

15.30 – 15.50 Csizmadia Ervin (TK PTI): *A filozófia mint politika: A Budapesti Iskola, az Óvoda és a demokratikus ellenzék*

15.50 – 16.10 Angyalosi Gergely (DE BTK): *A filozófia esélyei – Heller Ágnes a „személyes” filozófiákról*

16.10 – 16.30 Vita, második nap zárása